POVJERENSTVO ZA IZRADU VANJSKOG

PLANA ZAŠTITE I SPAŠAVANJA

KLASA:810-03/17-01/02

URBROJ:2140/01-02-18-15

Krapina, 3. listopada 2018.

Temeljem članka 43. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17.) Stručno povjerenstvo za izradu Vanjskog plana zaštite i spašavanja od velikih nesreća koje uključuju opasne tvari za područje postrojenja Terminal UNP-a Pustodol, Sveti Križ Začretje, operatera Crodux plin d.o.o, daje

**POSEBNE – DODATNE INFORMACIJE O SADRŽAJU VANJSKOG PLANA ZAŠTITE I SPAŠAVANJA U SLUČAJU VELIKIH NESREĆA KOJE UKLJUČUJU**

**OPASNE TVARI ZA PODRUČJE POSTROJENJA TERMINAL UNP-a PUSTODOL, SVETI KRIŽ ZAČRETJE, OPERATERA CRODUX PLIN d.o.o.**

1. Vanjski plan zaštite i spašavanja u slučaju velikih nesreća koje uključuju opasne tvari

izrađen je za područje postrojenja Terminal UNP-a Pustodol, Sveti Križ Začretje. Sjedište operatera je u Zagrebu, Savska Opatovina 36.

1. Odgovorna osoba za davanje informacija ispred operatera je Gordan Šafar, tehnički

direktor na području postrojenja Terminala UNP-a Pustodol, Sveti Križ Začretje.

1. Na području postrojenja Terminala UNP-a Pustodol, Sveti Križ Začretje uslijed

izvanrednog događaja može doći do požara, eksplozije i razlijevanja u okoliš. Opasne tvari koje se skladište i kojima se manipulira na području postrojenja Terminala UNP-a Pustodol, Sveti Križ Začretje istjecanjem ili izlijevanjem prelaze u plinovito stanje i sa zrakom stvaraju otrovne plinove (ugljikov dioksid i ugljikov monoksid) i zagušljive pare koje su teže od zraka te se mogu znatno raširiti i doseći neki od izvora paljenja, koji može izazvati zapaljenje para unatrag sve do izvora paljenja. Nesreće s opasnim tvarima karakterizira brza pojava zdravstvenih simptoma (pare goriva nadražuju kožu, oči i dišni sustav, izazivaju mučnine i glavobolje). U tekućem stanju imaju svojstva kriogene tekućine te mnogi materijali postaju krti i pucaju, a u dodiru s kožom izazivaju smrzotine.

1. Opasne tvari koje se koriste na području postrojenja Terminala UNP-a Pustodol, Sveti

Križ Začretje su:

* 1. Ukapljeni naftni plin propan,
  2. Ukapljeni naftni plin propan-butan smjesa.

**UKAPLJENI NAFTNI PLIN PROPAN** je vrlo lako zapaljiv plin, pod tlakom tekućina. Plin je zagušljivac, izaziva glavobolju, mučnine, nesvjesticu i pospanost, udisanje u većim koncentracijama može uzrokovati poremećaj disanja, drhtanje ruku, oštećenja središnjeg živčanog sustava, a gutanje može uzrokovati gušenje. Komprimirani plin izaziva smrzotine na mjestu dodira, a simptomi su crvenilo peckanje/svrbež, plikovi i moguće kasnije upale.

Sastojci koji doprinose opasnosti proizvoda su: propan, i-butan i n-butan. Plin je stabilan pri propisanim uvjetima korištenja i skladištenja, ne polimerizira. Skladišti se u zatvorenim posudama pod tlakom izrađenim i opremljenim prema posebnim propisima za propan.

**UKAPLJENI NAFTNI PLIN PROPAN-BUTAN SMJESA**  je vrlo lako zapaljiv plin, pri zagrijavanju može uzrokovati eksploziju, a u dodiru sa zrakom stvara eksplozivnu smjesu. Plin je zagušljivac te duža izloženost ili visoka koncentracija može izazvati nesvjesticu i gušenje, a prilikom gutanja izaziva mučninu, povraćanje, vrtoglavicu i slabost. Komprimirani plin izaziva smrzotine.

Sastojci plina su ugljikovodici C 3-4. Plin je stabilan pri propisanim uvjetima korištenja i skladištenja, ne polimerizira. Treba izbjegavati dodir sa zrakom, jake oksidanse i povišenu temperaturu. Skladišti se u namjenskim spremnicima i čeličnim bocama pod tlakom u skladu s propisima o skladištenju i pretakanju ukapljenih naftnih plinova na otvorenom prostoru ili u dobro provjetravanim prostorijama.

1. U slučaju manjeg izvanrednog događaja na području postrojenja Terminala UNP-a

Pustodol, Sveti Križ Začretje, koji ima manje i lokalizirane posljedice i koje postrojenje može riješiti vlastitim osobljem, opremom i sredstvima, angažira se Tim za provođenje postupaka kod velike nesreće, oprema i sredstva unutar postrojenja kojima se provode mjere zaštite, odnosno sprečavanje širenja posljedica izvanrednog događaja. Potrebno je zaustaviti rad postrojenja i prekinuti sve tehnološke procese, spriječiti širenje nesreće, te formirati ekipe za spašavanje prema Planu evakuacije i spašavanja operatera. U slučaju izvanrednog događaja koji ima van-lokacijske posljedice i ne može se spriječiti vlastitim osobljem i sredstvima, rukovoditelj postrojenja obavještava Županijski centar 112 putem kojeg se pozivaju sve hitne službe i pravne osobe ovlaštene za sudjelovanje u sanaciji, potrebno je osigurati ugroženo područje.

Za obavješćivanje stanovništva o eventualno nastalom izvanrednom događaju ovlašten je Predsjednik Uprave, načelnik općine Sveti Križ Začretje, Marko Kos te župan Krapinsko-zagorske županije Željko Kolar. Obavješćivanje se provodi preko Županijskog centra 112, a putem radio postaja s područja Krapinsko-zagorske županije.

1. Kako bi se mogućnost izbijanja nesreće na području postrojenja Terminala UNP-a

Pustodol, Sveti Križ Začretje, svela na najmanju moguću opasnost, koriste se tehnologije i oprema koja bi trebala osigurati pouzdan rad postrojenja, kontinuirano se provode preventivne mjere usmjerene na poboljšanje i unapređenje kvalitete osiguranja postrojenja (redovita kontrola i ispitivanje spremnika i tlačne opreme, ispitivanje hidrantske mreže, električnih instalacija, strojeva i uređaja, održavaju se evakuacijski putevi, osigurana je kontrola ulaza i izlaza te čuvarska služba u vremenu od 0-24 h, sklopljen je sporazum sa Zagorskom javnom vatrogasnom postrojbom Zabok, uspostavljen je senzorski i video nadzor koji je priključen na vatrodojavnu centralu Zagorske javno vatrogasne postrojbe Zabok), periodički se provode vježbe zaštite i spašavanja prema unaprijed osmišljenim scenarijima u kojima sudjeluju svi zaposlenici kao i potencijalni sudionici intervencija iz vanjskih ustanova.

1. Operativne snage uključene u spašavanje u slučaju velike nesreće koja uključuje opasne

tvari postupaju po svojim standardnim operativnim postupcima.

1. Informacije o mjerama i postupcima za spašavanje sadržane su u Vanjskom planu zaštite

i spašavanja u slučaju velikih nesreća koje uključuju opasne tvari za područje postrojenja Terminala UNP-a Pustodol, Sveti Križ Začretje, operatera Crodux plin d.o.o. Detaljnije upute dati će Državna uprava za zaštitu i spašavanje putem radio postaja s područja Krapinsko-zagorske županije.

**VODITELJ POVJERENSTVA**

**Anđelko Ferek-Jambrek, dipl.ing.**